google/wiki40b huggingface dataset:
Malaysiakini.com

Sejarah

Akhbar internet Malaysiakini bermula apabila timbul keperluan untuk melaporkan pemecatan dan penangkapan Timbalan Perdana Menteri, Datuk Seri Anwar Ibrahim pada 1998. Premesh Chandran, bekas wartawan akhbar The Sun yang ketika itu bertugas dengan Kongres Kesatuan Pekerja Malaysia (MTUC) mengasaskan Malaysiakini bersama Steven Gan yang pernah bekerja dengan akhbar The Nation, di Bangkok, Thailand. Isu di sebalik pemecatan Anwar Ibrahim perlu dilaporkan kepada rakyat dan timbullah akhbar bawah tanah ini - pada awalnya.
Premesh menulis kertas kerja itu bertajuk 'The Daily Diet - It's free, fast and true". Dana RM30,000  berjaya dikumpulkan dan membeli warung kafe di SS2, Petaling Jaya sebagai pusat operasi lamanweb . Nama Malaysiakini.com didaftar pada April 1999. 
Kemudian Pakatan Akhbar Asia Tenggara (Seapa) memberi geran AS$100,000.  Pada 1 Oktober 1999 pejabat Malaysiakini dibuka di tingkat empat sebuah rumah kedai berhampiran Jaya Supermarket, Seksyen 14, Petaling Jaya.
Malaysiakini mendapat cabaran berat apabila Perdana Menteri Malaysia, Dr Mahathir Mohamad mengumumkan pilihan raya setahun lebih awal iaitu pada 1999.Hari penamaan calon ditetapkan pada 20 November 1999.
Antara kakitangan terawal ialah Sarah Shazreena Sharin, Ng Boon Hooi, Hidayatul Ein Azmi dan Ajinder Kaur.

Kritikan

Malaysiakini dikritik oleh kerajaan Barisan Nasional dan penyokongnya kerana ia didakwa menyampaikan berita pro-pembangkang atau pro-Pakatan Rakyat kerana menyampaikan berita yang kritikal terhadap kerajaan semasa. Namun selepas Pilihan raya umum Malaysia 2008 berita dan surat pro-BN dan kritikal terhadap kerajaan Pakatan Rakyat turut disiarkan.

Anugerah Jenama Putra

Pada 24 Mac 2010, Steven Gan dari Malaysiakini menerima anugerah Jenama Putra (gangsa) daripada Persatuan Agensi Pengiklan Bertauliah Malaysia .Anugerah disampaikan oleh Timbalan Menteri Perdagangan Antarabangsa dan Industri, Datuk Mukhriz Mahathir Hotel Mandarin-Oriental.  Penerima lain ialah TV3 (gangsa), The Star dan 8TV (perak), Astro dan Google (emas).
Anugerah itu berdasarkan soal selidik terhadap 6000 respon online dalam 18 kategori. Presiden 4As, Vincent Lee menyatakan pemilihan itu dianjurkan dengan kerjasama Anugerah Jenama Paling Bernilai Malaysia (MMVB).

Saman KDN

Bermula 24 Jun 2010 buku terbitan Malaysiakini, 1Funny Malaysia dan Perak Datul Kartun yang diterbitkan syarikat Zunar, Sepakat Efektif Sdn Bhd - dilarang daripada dipamerkan .
Tindakan pengharaman buku 1Funny Malaysia dan Perak Darul Kartun, kedua-duanya karya Zunar -didakwa tidak sah dan bertentangan dengan hak kebebasan bersuara yang dijamin oleh Perlembagaan Persekutuan. 
Pada 27 Julai 2010, Zunar dan  Malaysiakini memfailkan dua saman berasingan di Mahkamah Tinggi Kuala Lumpur bagi mencabar keputusan Kementerian Dalam Negeri (KDN) mengharamkan dua buku kartun politik.
Nanggeleng, Citamiang

Poskod

Poskod yang digunakan di Nanggeleng adalah 43145. Terdapat 5 buah desa di dalam daerah kecamatan Citamiang.
Winduhaji, Kuningan

Poskod

Poskod yang digunakan di Winduhaji adalah 45516. Terdapat buah desa di dalam daerah kecamatan Kuningan.
Pertempuran Talas

Akibat dan pengaruh Pertempuran Talas

Setelah pertempuran Talas, Dinasti Tang mulai kehilangan pengaruhnya di Asia Tengah, keadaan dalam negeri Dinasti Tang yang buruk dan munculnya banyak pemberontakan membuatkan Dinasti Tang menjadi lemah akan pengaruhnya dan mulai kehilangan kekuatan serta kekuasaan. Akibatnya seluruh pengiriman upeti bangsa Asia Tengah kepada Dinasti Tang dialihkan pengirimannya kepada bangsa Arab, Tibet, dan Uighur. Kiblat budaya Asia Tengah yang awalnya berkiblat pada budaya orientalis pun berubah pada budaya Arab. Agama Islam mulai masuk dan menyebar segera setelah pertempuran selesai kepada bangsa-bangsa lain di Asia Tengah khususnya Turki dan memberikan pengaruh yang kuat di budaya Asia Tengah, sehingga kini agama Islam dianuti oleh sebahagian besar masyarakat Asia Tengah. Dengan dukungan Bani Abbasiyah bangsa Karluk mendirikan sebuah negara bebas yang pada akhir abad ke-9 bergabung dengan Kekhanan Kara-Khanid.
Alpuri

Serangan 2007

Pada 13 November 2007 militan daripada Tehreek-e-Nafaz-e-Shariat-e-Mohammadi ("Pergerakan untuk Penguatkuasaan Syariah") dari Swat dilaporkan telah ditangkap di ibu pejabat daerah Alpuri. Ini seolah-olah telah menjadi sebahagian daripada dorongan umum ke Daerah Shangla. Pihak polis tempatan melarikan diri tanpa penentangan kuasa militan yang semakin mara, termasuk beberapa kumpulan militan tempatan yang terdiri juga anggotanya dari Uzbekistan, Tajikistan dan sukarelawan Chechen.
Medalsari, Saketi

Poskod

Poskod yang digunakan di Medalsari adalah 42273. Terdapat 14 buah desa di dalam daerah kecamatan Saketi.
Nouans-les-Fontaines

Nouans-les-Fontaines ialah komun di jabatan Indre-et-Loire di Perancis.
Copa América 2011

Peringkat kumpulan

Setiap pasukan akan melawan pasukan lain sebanyak sekali. Tiga (3) mata diberikan kepada pasukan yang menang, satu (1) mata diberikan kepada pasukan yang seri dan tiada mata diberikan kepada pasukan yang kalah.
Dua pasukan teratas dari setiap kumpulan serta dua pasukan yang mendapat tempat ketiga dalam setiap kumpulan yang mempunyai jumlah mata lebih tinggi akan memasuki peringkat kalah mati.
Kuih serabai

Kuih serabai merupakan sejenis kuih tradisional yang popular di Malaysia. Kuih serabai diperbuat dari tepung beras, dimasak nipis (macam lempeng) dan dimakan bersama kuah sirap gula melaka dan santan memberikan rasanya lemak manis.
Kuih ni jarang dijual di gerai kuih kecuali pada bulan Ramadan. Ia popular di negeri Kedah, Melaka dan Sabah.
Di sesetengah negeri, kuih serabai juga biasa dihidangkan pada kenduri arwah, biasanya ia dihidangkan pada hari kelima arwah. Nama lain bagi kuih serabai adalah "kuih mayat".
Kota Purba Aleppo

Pemerian

Terletak pada tebing kiri Sungai Queiq, kota kuno dikelilingi bulatan lapan bukit yang mengelilingi satu bukit pusat di mana terbina sebuah kota (asalnya sebuah kuil yang dibina alaf kedua SM) berbentuk akropolis. Jejari bulatan lebih kurang 10 km. Bukit-bukit dikenali sebagai Tell as-Sawda, Tell ʕāysha, Tell as-Sett, Tell al-Yāsmīn (Al-ʕaqaba), Tell al-Ansāri (Yārūqiyya), ʕan at-Tall, al-Jallūm, Baḥsīta. Dengan keluasan lebih kurang 160 hektar, kota kuno dilingkungi dinding bersejarah dengan lilitannya sepanjang 5 km, yang paling akhir dibina kembali oleh Mamluk. Dinding ini sudah pun hilang di kebanyakan bahagiannya. Ia memiliki sembilan pintu (lima terpelihara dengan baik) dan pada suatu masa dahulu, dikelilingi sebuah longkan yang lebar dan dalam.
Kawasan Kota Lama yang lebih baharu, kawasan Jdeydeh, dibina oleh orang Kristian pada awal abad ke-15, di kawasan subbandar utara kota, selepas pengunduran Mongol dari Aleppo. Jdeydeh merupakan contoh terbaik kawasan seakan-akan sell di Aleppo. Berikutan kejayaan ekonomi, banyak lagi kawasan seperti Jdeydeh dibina di kawasan luar dinding pada abad-abad ke-15 dan ke-16.

Mercu tanda

Aleppo bercirikan gaya seni bina bercampur, ekoran penjajahannya oleh orang-orang Romawi, Byzantine, Seljuk, Mamluk dan Uthmaniyyah.
Beberapa jenis binaan abad-abad ke-13 dan ke-14 seperti caravanserai, kisaria, madrasah, hammam dan binaaan keagamaan terdapat di dalam Kota Lama Aleppo. Daerah Jdeydeh menempatkan rumah-rumah abad ke-16 dan ke-17 milik kelas borjuis. Rumah-rumah ini bercirikan ukiran batu.
Pyan Habib

Biografi

Beliau dilahirkan di Taiping, Perak pada 27 Mei 1958 dengan nama Mohd Supyan bin Abdul Rahman. Katanya, pada 1973 beliau bercita-cita menjadi penyair, bercita-cita menjadi orang yang menulis puisi. Di usia 15 tahun, beliau berkongsi bergilir-gilir membaca akhbar Utusan Zaman bertulisan jawi di kedai runcit di kampung.
Melihat-membaca puisi-puisi yang menempel dalam ruangan cerpen dalam akhbar bertulisan jawi itu mendorong beliau bercita-cita menjadi seorang penyair. Beliau mula menaip puisi dengan menggunakan mesin taip Olivetti milik A. Latiff Mohidin di kamar Latiff di Anak Alam pada tahun 1976, lalu disiarkan oleh Usman Awang dalam Dewan Sastera pada tahun 1980-an. Dua buah kumpulan puisinya secara indie ialah 'Suara' dan 'Saraf Dukaku'. 'Balada Pyanhabib' ialah koleksi terlengkap kepenyairan beliau.
Pyan hilang pendengarannya ketika berusia 12 tahun setelah diserang demam panas. Kehilangan pendengarannya ini yang menyebabkan Pyan terlalu rindu terhadap suara. Puisi 'Suara' ialah mukadimahnya untuk meletakkan dirinya sebagai penyair yang menyuarakan sesuatu dengan caranya sendiri. Bahasa Pyan dapat difahami dengan puisi 'Di Bawah Terik Siang Hari'. Puisi-puisi yang tertera dalam buku ini meliputi tahun 1975 hingga 2011. Namun, kekuatan sebenar Pyan adalah pada tahun 1975-1988. Puisi-puisi yang ditulis ketika di Anak Alam ialah puisi-puisi penuh luka dan bara.
Puisi yang membuka segala tabir kehidupan yang bernama Pyanhabib. Terlalu banyak rahsia yang perlu diuraikan dalam puisi-puisi kecilnya yang bersuara besar. Pyanhabib ialah wajah lain daripada puluhan penyair besar tanah air. Beliau tidak diselidiki secara mendalam. Puisi Pyan yang diasingkan daripada dunia glamor seorang artis. Suara surealisme dalam lelehan sahabat dan mentornya Latif Mohidin. Sama ada ITBM atau Dewan Bahasa dan Pustaka, sebuah kumpulan puisi Pyanhabib yang tiada memperkatakannya sebagai seorang pelakon filem, harus disegerakan penerbitannya. Pyanhabib harus dilihat sebagai 'Chairil Anwar' yang membawa aliran tersendiri dalam puisi-puisinya. Memberi makna kepada puisi Pyan sama artinya memberi kehidupan ke dalam dunia puisi yang bermutu tinggi. 
Pada tahun 1986, beliau bersama-sama M. Nasir dan Nasir Jani terjun ke bidang lakonan menerusi filem Kembara Seniman Jalanan. Namun, bakat lakonannya benar-benar dipuji apabila muncul dalam filem arahan Rahim Razali yang berjudul Tsu Feh Sofiah yang sarat membawa falsafah keagamaan. Di Festival Filem Malaysia ke-7, Pyan telah dicalonkan untuk kategori Pelakon Pembantu Lelaki Terbaik menerusi filem itu dan kemudiannya memenangi anugerah tersebut. Namun, beliau telah menolak penganugerahan tersebut atas alasan beliau terkilan tidak dipertandingkan menerusi filem "Kembara Seniman Jalanan". Beliau menjadi satu-satunya pelakon Malaysia yang menolak pengiktirafan tertinggi dalam industri filem di negara ini sehingga kini. Arshad Mahuri dipilih juga untuk menerima anugerah yang sama pada acara tersebut.
Starkenburg, Rhineland-Palatinate

Starkenburg merupakan sebuah kawasan perbandaran terletak di daerah Bernkastel-Wittlich, Rhineland-Palatinate, Jerman.
Superlautan

Superlautan merupakan lautan yang mengelilingi sebuah superbenua. Ia jarang ditakrifkan sebagai mana-mana lautan yang lebih besar daripada Lautan Pasifik semasa. Superlautan global yang dinamakan termasuk Mirovia, yang mengelilingi superbenua Rodinia, dan Panthalassa, yang mengelilingi superbenua Pangaea. Pannotia dan Columbia, bersama-sama dengan daratan sebelum Columbia (seperti Ur), juga dikelilingi oleh superlautan.
Apabila air permukaan di superlautan bergerak tanpa halangan dari timur ke barat, akibat pendedahan kepada cahaya matahari ia cenderung untuk memanaskan supaya pinggir laut bahagian barat adalah lebih panas daripada timur. Selain itu, perubahan suhu bermusim, yang menjadi ketara lebih cepat di kawasan pedalaman, mungkin disebabkan monsun kuat. Secara umumnya, bagaimanapun, pergerakan dan mekanikal superlautan kurang difahami.
Karangmalang, Karangsembung

Poskod

Poskod yang digunakan di Karangmalang adalah 45186. Terdapat buah desa di dalam daerah kecamatan Karangsembung.
Barbari

Demografik 2001

Menurut bancian India pada tahun 2001, Barbari (AMC Area) memiliki bilangan penduduk seramai 5,282. Dari jumlah tersebut, kaum lelaki membentuk 63% dari jumlah keseluruhan populasi dan wanita seramai 37%.

Pendidikan 2011

Menurut bancian India pada tahun 2001 Barbari memiliki kadar pendidikan (kebolehan membaca) 80%, melebihi kadar purata kebangsaan 59.5%; dengan 66% lelaki dan 34% wanita mampu membaca. 11% dari populasi berusia di bawah 6 tahun. (2001)
Set

Dalam matematik, set ialah konsep bagi sekumpulan benda. Kajian mendalam tentang set diteruskan lagi dalam bidang teori set.
Piala Dunia Ragbi 2019

Upacara pembukaan

Upacara perasmian kejohanan dilangsungkan pada 20 September 2019 di dalam Stadium Ajinomoto. Enam jet pejuang Blue impulse milik Pasukan Pertahanan Diri Udara Jepun melakukan lintas langsung aerobatik di ruang udara stadium.

Pemasaran

Pada September 2018, penyanyi terkenal dari Jepun, Kiyoe Yoshioka secara rasminya dipilih untuk menyanyikan lagu "World in Union" yang merupakan lagu tema rasmi untuk edisi Piala Dunia Ragbi 2019.

Upacara penutupan

Upacara penutupan akan dilaksankan pada 2 November 2019 dan tuan rumah Perancis dipilih untuk edisi ke-10, Piala Dunia Ragbi 2023.
Stesen BRT SunU-Monash

Lokasi

Stesen ini terletak di atas Jalan Lagoon Selatan, Bandar Sunway, Subang Jaya, Selangor. Di utara stesen adalah Depoh BRT Sunway manakala di selatan stesen adalah Monash University Malaysia. Stesen ini terletak 500m utara susur keluar ke  Lebuhraya Shah Alam (KESAS). Juga terletak berhampiran adalah Sunway Monash Residence, Sunway University, Sunway College, Sun-U Residence dan kompleks perniagaan PJS 11.

Perkhidmatan bas

Stesen ini terletak berhampiran hentian bas Brt Sunu-Monash dimana bas laluan Sunway City berkhidmat di hentian bas tersebut.
Pulau Lankayan

Pulau Lankayan adalah sebuah pulau resort batu karang tropika yang amat kecil yang berada di Laut Sulu, terletak di barat laut Pulau Borneo, dibawah naungan negeri Sabah, Malaysia. Pulau ini terletak kira-kira 15 km dari Sandakan.
Pulau Lankayan terdapat banyak spesies flora dan fauna. Di pulau ini, hanya terdapat satu sahaja resort peranginan yang dikenali sebagai, Lankayan Island Dive Resort, yang dibina pada tahun 1997. Apabila menyelam di laut yang terdapat di pulau ini, para penyelam pasti tertarik dengan hidupan marin makro yang pelbagai, selain terumbu karang hidup, dan kapal karam cekung. Pulau Lankayan juga cukup terkenal dengan kehadiran Yu paus.
Diantara fauna marin yang mudah ditemui ada disekitar laut Pulau Lankayan ini adalah seperti scads, barracuda ekor kuning, jack, yu blacktip, kerang gergasi, Ikan anemone cakar, decorator, ketam labah-labah, udang terumbu karang, nudibranch, udang gobie, kuda laut, ikan paip hantu, gurnard terbang, ikan kakak tua, ikan pari dan ikan gitar. Tumbuhan asli yang boleh ditemui pula adalah termasuk pokok kasuarina dan pandan pain berskru.
Kehadiran spesies penyu seperti Penyu hijau dan penyu hawksbill membuatkan pulau ini turut terkenal sebagai tapak pendaratan penyu bertelur di Laut Sulu. Setiap penyu yang mendarat di pulau ini akan ditandakan oleh pegawai pemeliharaan penyu yang bertugas, manakala telurnya akan diambil dan dikira selain dibuat kajian, telur yang telah siap di kira dan dikaji akan dimasukkan kedalam pusat jagaan telur penyu untuk ditanam kembali, dijaga daripada pemangsa dan pencuri. Telur penyu akan dibiarkan dieram secara semulajadi dan setiap telur yang berjaya ditetaskan akan dikira bilangan anak penyu sebelum dilepaskan semula ke laut terbuka secara selamat.
Pada 13 Oktober 2003, Pulau Lankayan diisytiharkan berada didalam Kawasan Perlindungan Marin Kepulauan Sugud (SIMCA). Sebagai salah satu dari pula-pulau yang terdapat dalam keanggotaan SIMCA, semua sumber yang diperolehi dari pulau dan lautnya seperti penangkapan ikan adalah dilarang dilakukan oleh sesiapa sahaja menurut arahan Kerajaan Negeri Sabah, Malaysia.
Eime

Eime merupakan sebuah munisipaliti terletak di daerah Hildesheim, Niedersachsen, Jerman.
Arkib dan Perpustakaan Negara Ethiopia

Arkib dan Perpustakaan Negara Ethiopia, yang terletak di Addis Ababa, merupakan perpustakaan dan arkib negara bagi Ethiopia. Ia telah dirasmikan oleh Maharaja Haile Selassie pada tahun 1944 dan memulakan perkhidmatan dengan buku-buku yang disumbangkan oleh maharaja.

Latar belakang

Pada tahun 1976, proklamasi No. 50/76 memberi hak undang-undang kepada perpustakaan untuk mengumpul tiga buah salinan bagi setiap bahan yang diterbitkan dalam Ethiopia. Pada tahun 1999, perpustakaan itu ditubuhkan semula dengan proklamasi no. 179.1999 sebagai sebuah institusi nasional, yang menytebabkan perubahan struktural dan misi untuk menjadi lima perpustakaan dan arkib negara terbaik di Afrika pada tahun 2020. Buat masa ini, ia merupakan unit di bawah Kementerian Budaya dan Pelancongan Ethiopia.
Arkib telah ditubuhkan pada tahun 1979, dan koleksinya terdiri daripada manuskrip kuno dan sejarah yang ditulis seawal abad ke 14 dan 15. Arkib termasuk surat yang ditulis oleh beberapa raja, maharani, dan putera.
Pemalu

Pemalu merujuk kepada sejenis alat pemukul yang digunakan bagi memainkan gong, Tetawak, atau genta.
Ia biasanya merupakan sepotong kayu pendek yang diikat pada satu hujungnya dengan lapisan ketulan kain.
Bahasa-bahasa Indo-Eropah

Bahasa Indo-Eropah adalah yang kumpulan bahasa terbesar di dunia dengan merangkumi 150 bahasa dan dipertuturkan oleh lebih kurang tiga bilion orang. Bahasa - bahasa yang termasuk dalam keluarga bahasa Indo-Eropah ialah bahasa - bahasa di Eropah dan Asia barat. Antara bahasa Indo-Eropah yang terkenal ialah bahasa Inggeris, Sepanyol, Perancis, Portugis, Jerman, Itali, Rusia, Parsi, Hindi, Punjabi, Marathi dan Urdu.
Persamaan bahasa ini dicadangkan oleh Sir William Jones yang mendapati persamaan antara empat bahasa tertua yang diketahuinya, iaitu bahasa Latin, Greek, Sanskrit dan Parsi. Teori tersebut disokong oleh kajian yang dibuat oleh Franz Bopp. Pada abad ke 19, para ilmuan memanggil kumpulan itu sebagai Indo-Jermanik atau kadang- kadang dipanggil sebagai "Aryan". Namun, apabila hubungan antara kebanyakkan bahasa Eropah dan Asia Barat kelihatan lebih jelas, kumpulan ini dinamakan sebagai bahasa Indo-Eropah.
Sumur Anyir

Poskod

Poskod yang digunakan di Sumur Anyir adalah 37111. Terdapat 19 buah desa di dalam daerah kecamatan Sungai Penuh.
Mukim Teloi Kiri

Pentadbiran

Mukim Teloi Kiri merupakan salah sebuah mukim yang terdapat dalam negara Kedah, dan juga merupakan satu dari mukim yang terletak dalam pentadbiran Daerah Kuala Muda.
Sultan Mahmud al-Muktafi Billah Shah ibni al-Marhum Sultan Ismail Nasiruddin Shah

Riwayat Awal

Sultan Mahmud diputerakan pada tahun 1930 di Kuala Terengganu. Baginda telah berkahwin dengan seorang puteri Tengku Ampuan Bariah binti Almarhum Sultan Sir Hisamuddin Alam Shah, adik bongsu kepada Almarhum Sultan Salahuddin Abdul Aziz Shah Al-Haj, Sultan Selangor pada tahun 1951. Sultan Mahmud merupakan sepupu dan saudara kepada Sultan Salahuddin dari Selangor.

Naik Takhta

Dua tahun kemudian selepas kemangkatan ayahandanya Almarhum Sultan Ismail Nasiruddin Shah pada tahun 1979. Almarhum telah ditabalkan sebagai Sultan Terengganu pada tahun 1981 manakala Tengku Ampuan Bariyah pula ditabalkan sebagai Tengku Ampuan Besar Terengganu.
Sultan Mahmud pernah dilantik sebagai kolonel Kor Armor DiRaja pada tahun 1979. Baginda merupakan sahabat rapat kepada Tan Sri Wan Mokhtar Ahmad iaitu Menteri Besar Terengganu dari tahun 1985 hingga 1999. Matlamat utama baginda ialah untuk menjadikan negeri Terengganu sebagai sebuah negeri paling maju di pantai timur Semenanjung Malaysia. Baginda kemudian berangkat menunaikan fardu haji bersama Sultan Selangor, Almarhum Sultan Salahuddin pada tahun 1984.
Hobi kegemaran baginda adalah bermain golf dan mengambil gambar fotografi. Baginda pernah mengambil gambar di setiap tempat-tempat menarik di negeri ini termasuklah Hotel Primula, Wisma Darul Iman, Istana Maziah, Masjid Tengku Tengah Zaharah, Masjid Abidin, Rantau Abang dan sebagainya.

Mangkat

Pada 14 Mei 1998, Baginda telah kembali ke rahmatullah di Hospital Mount Elizabeth, Singapura dan diganti oleh puteranya yang juga Yang di-Pertuan Muda Terengganu, Tengku Mizan sebagai Sultan Terengganu dengan gelaran Sultan Mizan Zainal Abidin. Jenazah Almarhum telah dimakamkan di sebuah makam diraja Terengganu yang baru di pekarangan Masjid Al-Muktafi Billah Shah, Kuala Terengganu. Baginda adalah yang pertama dimakamkan di situ.
Letupan bom Jakarta 2009

Pelaku

Indonesia merupakan sebuah negara majoriti penganut Islam setapi mengamalkan dasar sekular, tidak melaksanakan undang-undang Islam sebagaimana tuntutan pejuang Islam. Pejuang dilabel sebagai pengganas Islam seperti Jemaah Islamiah. Tidak ada kumpulan yang mengaku bertanggungjawab. Bom yang bertanda RN mungkin merujuk kepada pengeluarnya iaitu Nordin Mat Top - rakyat Malaysia.
Polis mendapat bukti bahawa dua pengebom berani mati, jelas Ketua Polis Indonesia, Bambang Hendarso Danuri.Polis khas memeriksa bahagian badan termasuk DNA daripada kepala yang terpenggal untuk mengenal pasti mereka.Bilik 1808 hotel Marriott menjadi "pusat kawalan" operasi serangan itu.
Kawalan keselamatan diperketatkan di seluruh Jakarta terutama di Istana Presiden, hotel dan pusat beli belah dan lapangan terbang antarabangsa kerana kemungkinan siri serangan berulang.
Des Alwi Abubakar

Des Alwi Abubakar (lahir di Banda Neira, 17 November 1927 – meninggal di Jakarta, 12 November 2010 pada umur 82 tahun) adalah seorang sejarawan, diplomat, penulis dan advokat Indonesia dari Kepulauan Banda. Dia adalah anak angkat dari Mohammad Hatta, Wakil Presiden Indonesia yang pertama, ia biasa disebut sebagai "Oom Kacamata".
Alwi lahir pada tanggal 17 November 1927, di Banda Neira, sebuah pulau yang terbesar dari Kepulauan Banda di Maluku. Ia pertama kali bertemu Mohammad Hatta, serta Sutan Sjahrir, ketika Hatta berada di pengasingan internal Banda Neira. Hatta kemudian mengadopsi Alwi sebagai anaknya.
Des Alwi meninggal di Jakarta pada tanggal 12 November 2010, pada usia 82. Ia dimakamkan di tanah kelahirannya, Banda Neira.
Rajkot

Demografik 2001

Menurut bancian India pada tahun 2001, Rajkot memiliki bilangan penduduk seramai 966,642. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Rajkot memiliki kadar pendidikan (kebolehan membaca) 74%, melebihi kadar purata kebangsaan 59.5%; dengan 55% lelaki dan 45% wanita mampu membaca. 12% dari populasi berusia di bawah 6 tahun. (2001)
Kampung Singkir Laut

Poskod

Poskod yang digunakan di Kampung Singkir Laut, Bedong, Kedah adalah 08110.
Waktu Piawai Korea

Waktu Piawai Korea (bahasa Korea: 한국 표준시 韓國標準時 Han-guk pyojunsi) merupakan zon waktu piawai di Korea Selatan yang sama dengan UTC+9 (bermaksud jika tengah malam (pukul 12.00 malam) UTC, maka Waktu Piawai Korea adalah 09:00 pagi). Korea Selatan pernah mencuba menerapkan waktu musim panas namun kebijakan tersebut tidak lagi berlaku sekarang. Waktu Piawai Korea sama dengan Waktu Piawai Jepun, Waktu Indonesia Timur, dan Waktu Yakutsk.
Arimalam

Demografik 2001

Menurut bancian India pada tahun 2001, Arimalam memiliki bilangan penduduk seramai 7,811. Dari jumlah tersebut, kaum lelaki membentuk 49% dari jumlah keseluruhan populasi dan wanita seramai 51%.

Pendidikan 2011

Menurut bancian India pada tahun 2001 Arimalam memiliki kadar pendidikan (kebolehan membaca) 61%, melebihi kadar purata kebangsaan 59.5%; dengan 57% lelaki dan 43% wanita mampu membaca. 12% dari populasi berusia di bawah 6 tahun. (2001)
Daging kucing

Daging kucing merupakan daging yang diperoleh daripada kucing yang telah disembelih. Daging kucing dimakan di sebelah selatan China dan sebelah utara Vietnam kerana disana, daging kucing dianggap mampu memberi kehangatan badan ketika musim sejuk. Yang sering dimakan adalah usus kucing serta paha belakang. Kepala dan bahagian lainnya biasanya dibuang.
Di Korea, iaitu penggunaan bersama daging anjing sering dilakukan, daging kucing sering direbus dan diminum kuahnya sebagai ubat neuralgia dan arthritis.
Disebabkan kucing dianggap sebagai haiwan maging, ia haram dimakan di bawah syarat permakanan Yahudi dan Islam.